fgho/hanse-kurrent-xvi-rawxml huggingface dataset:
1521-05-29_Rezess_(HAStK-RBA_Best__82_A10_H)

Dar na is Wilhelm pothorst vpgekamen, vnd
vp de neddersten banck geloceret, vnd hefft to
dusser menynge gßecht vnd vorgegeuen, Szo
denne de entfangers bynnen der vere, ock de
gemeyne kopman der hanze, vnd de entfangers
vorberurt orentwegen, ßick by dem Eddelen vnd
wolgebornen heren herr Adolff van Burgundien
heren van der vere vnd beueren etc merglick vnd
to velematen boclaget, dat desulue copman by der
nygen ordinantien vnd lasten, so one van deme
Tholner tor vere vpgelecht, merglick bswert
würden, derhaluen de hauene van der vere
gemeden, dar tegen S. g. middele vnd remeder
gßocht, syner Stadt vnd dem copmanne allenthaluen tom besten, vnd hedde ßyne persone an
de heren der Stede gferdiget, vmme to accorderende,
vnd auijs to nemende mit demsuluen, to dusser menynge, wanner ßick de Stede vorseggen vnd obligeren wolden, mit oren Schepen de hauene vnd
strome van der vere, bosoken wolden, vnd geyner
ander wolde S.g. de bosweringe Jn den tollen
vp ßick nemen, dre Jar lanck, so lange dusse
pachtinge geduret, bschedentlick beth Jnt Jar
23 vnd de copman scolde in den tollen de tidtlanck
nicht mer geuen, dan wo van oldingen gewontlick, vnd vanden nygen bosweringen
gewerff Wilhelm
pothorsten van
wegen des heren
vander verher
vpden Tollen
tor verher
1521-05-29_Rezess_(HAStK-RBA_Best__82_A10_H)

densuluen kopman vnd syne guder to synen lasten
vnd kosten fry holdenn, vnd wolde middeler
tydt, by vnserem allergnedigsten h. key. mt, by
heren vnd frunden boarbeiden, wanner de dre
Jar expirert, de copman scholde by dem olden tolle
vnd ßunder bosweringe blyuen, dar vp syn g. h.
bogerde der Stede gudtlich antwort, hedde ock
Jtzundes wider bouell van gdachtem s. g. h.
by egener bodesschop gkregen, den Steden to seggen
ore kopludenn schole vorlouet synen korne vthtoschepen vnd to foren, also fry als to Amsterdam etcetera
Als nu gdachte Wilhelm Jn de wißekamer vortrocken hefft der her borg: tho Lubeck na Jrhalinge wes durch gdachten Wilhelm geßecht
Jdt were wol eyne gude menynge, de vanwegen
der heren van beueren vorgegeuen, Auers men
muste vnd bsunderen de Ersamen van hamborch
wes auerfaringe men to der vere van den Schotten
geleden etcetera Men konde mit one tor vere nicht
to Rechte kamen, de van Middelborch heddenn
szick am Jar xviij bynnen Antwerpen ock angegeuen, den kopman mit priuilegien to vorsorgen
1521-05-29_Rezess_(HAStK-RBA_Best__82_A10_H)

Dar van ock Recesß vnnd vormotelinge ghemaket, wo den Sendebaden to vorleßenn etcetera So mochte
men dar to trachtenn, wor idt dem copmanne
gfuchlicht, vnd dat men Wilhelme eynes
aueschet geue, men wolde de dinge Jn bodencket
nemen, mit danckßegginge etc vnd one sunder
gudtlich antwort to gelechliker tydt nicht latenn
Vnd is gdachtem wilhelm van dem herenn
borgermester to lubeck na Jrhalinge syner warue, desulue
aueschet gegeuenn
Dinxtedages 4 Junij Js gkamen vnd gelesen
eyn breff des copmans to Lunden Mit Jnuorßlaten copye eyns breues ko. w. to Engelant etcetera
Dar Jnne de dach klaren May, beth den lesten
dach Augustj vorstrecket
Vnd is vorlaten, dat men mit den ersten an de
van Brunßwyck vnd dantzick, den dach statliken
to boschickende, schriuen schall,
Dar negest is geleßenn wes mit den van Middelborch vorhandelt
1521-05-29_Rezess_(HAStK-RBA_Best__82_A10_H)

Dar na hefft de lubeckische borgermester gßecht, dat one
twiuel den Sendebaden woll bowust der Stadt
middelborch gelegenicheit, van hußen, vpschepinge
bynnen der Stadt etcetera vnd wol to bomodende,
men sodan frycheit bynnen der vere, nicht Jrholden
edder erlangende wurde denne musten de heren
Sendebaden mit rede des copmans, de dinge so deme
kopmanne nuttest, to vorhandelen, macht vnnd
bouel hebbenn. So wolde men vp bohach vnd
gudtduncken der heren Radessendebaden Wilhelme eynen auescheit geuen, men werde korts duplike Sendebaden
to brugge vnd Jn den den landen hebbende,
de scholdenn bouel hebbenn de dinge na notroft
to bosprekenn vnd tho vorhandelen, mit Jrbedinge etcetera
Vnd hefft de menynge den heren Radessendebaden woll
gfallenn
Denne is furder bowagenn, scholde men ßick wor¬
Jnne vorseggen muste men des brucklike macht
vnd bouel hebben, vnd wanner men vns fryheit
geuen scholde vnd holden, woldent rede forderen, men wedder gelike, vnd musten ßick ock
vorseggen, nicht Jn hollandt to ßegelen, Jfft
dat den Steden drechlick, geue men one to bodencken etcetera
1521-05-29_Rezess_(HAStK-RBA_Best__82_A10_H)

Vnd als dar merglick Jnne gspraken vnd dem
mesten dele der Stede geyner wijß drechlick
ßick hollandt tho vorßlutenn etcetera
Js bowagen, dat men hir vp entliken nicht
kan boßlutenn, dan vorlaten, de Sendebaden nha
gelegenicheit vnd rade des copmans boarbeiden
scholde, tom weynigsten vor de Jenne de tor
ver edder middelborch lossen, de frijheit de
men Jrlangen kan etcetera
Am midtweken v. Junij na middagen is durch
/ hernn
den / lub borgermester tho lubeck gßecht, Sodenne
de Erhafftige Mester Jochim Sommerfelt, des copmans tho Brugge Secreter, vmme werue, des gemeynen copmans, des guder Jungest to Bargen
gearrestert, van hir gereyset, vnd de article
der gbreke des Bruggesschen kuntors, dem Lubesschen
Secreter Magistro paulo vorreket, dar noch nicht
Jngespraken, wo notrofftich, so moste men de ock
vornemen etcetera
Vnd als den hernn Radessendebaden de menynge mede
M Joachim Sommerfelt van lubeck
nha bargen vth
der dachuardt
gereiset.
1521-05-29_Rezess_(HAStK-RBA_Best__82_A10_H)

gfallen. Syn desulue artikel wys vorgenamen vnd
geleßen, vnd so verue den j ij iij iiij vnd v.
artikell botreffende, scholen de vorordenten Radessendebaden
macht vnd bouel hebben, dar by des bestenn anthoramende vnd to doende etcetera
de Schote by osten
der Maße
Als men tom vj artikel gkamen, des Schates haluen
beosten der mase etcetera, de geleßen, hebben de van
deuenter vnnd Campen mede Jn namen der Gelresschen Stede de one bouel gegeuen, geßecht,
Jdt were van oldingen ny wontlick gheweszenn
dat sze ore guder beosten der maze vorschateden,
dan hedden dar van Jn allen dachfarden gheprotestert, wo ße noch protesterden, weren ock sampt
den van Bremen vnd hamborch to dem schate
nicht schuldich, Jn maten wo de Ouerheidesschen
Stede dar van ock geprotestert, hedden ock brucklick
in bouel van oren oldesten, ock anderenn Steden,
so ße gemechtiget, dar van tho protesteren vnderlengeren, dat men ock Jn den Recesß also bofinden
scolde
Als nu de Ersamen van Bremen deuenter vnnd
Campen den heren Radessendebaden entwekenn
1521-05-29_Rezess_(HAStK-RBA_Best__82_A10_H)

Js durch den lubeschen borg: gßecht, dat dat kuntor
to brugge merglike bokostinge gehat, vnd were
vnmogelick de borden tho dragenn, ßunder eyn Jder
moste syn schot dem anderen gelick, botalenn,
Jn mate wo de Ersamen van hamburg gßecht
de ore alltidt geuen, De lubesche copman vorschatede by synem ede, were billich, eyn dem anderen
ßick gelyck holde etcetera, De ouerheidesschen Stede,
edder ock de van Bremen, hedden des ny uthflucht gßocht, ßunder durch der Szudersesschen
angeuent, Dat ßick also nicht bothemede etcetera
vnd derhaluenn geleßen de articke Annorum vij
vnd xviij, vnd is vorlaten dat ßick de Szuderßesschen vnd de anderen, neffens den van Bremen
nha form der Recesse holden scholen vnd schott
botalenn
Nota
Als der Erbaren van Bremen Deuenter Kampen
wedder Jngekamen, Js one durch den heren Lubeckeschen
borgermester vanwegen der herenn Radessendebaden gßecht, dat
na vormoge der Recesse, mosten ße dat schot
dem copmanne botalen
De Ersamen van Bremen hebben ßick vornemen
1521-05-29_Rezess_(HAStK-RBA_Best__82_A10_H)

laten, dat ße ßodans to bowillende geyne macht
hedden, woldent bringen an ore oldestenn
De van deuenter Campen, mede Jn namen anderer
Stede dar van ße gemechtiget, protesterden, ße
geyn Schot schuldich weren beosten der maze,
vnd gebeden, men ße bauen olde frycheit nicht
wolde boßwerenn, ock dusse protestation borecessen
latenn
Js vorgunnet, de protestation nha orer weerde
Jn dyt Recesß to registreren, Js auers wo in
anderen Recessen vortekent, nicht angenamen
De artikel, butenhenßessche Jungen, nicht vp
de sprake to ßenden etcetera Js to holden na form
der olden Recesse
De guder nicht to ßenden an butenhenßessche,
schal geholden werden, na form des Recesses
Annj 18, de dar ock geleßenn
Vanwegen der boßweringe, der nyen ordinantien
Jn den tollen, scholen de Sendebaden bouel hebben
dar by des bestenn vortowenden
1521-05-29_Rezess_(HAStK-RBA_Best__82_A10_H)

Der angehalden mergliken terlinck laken etcetera
Jtem van Roleff Eggerden etcetera dergliken van der
ouerfaringe der schotten tor vere etcetera
Js vorlaten, dat de Sendebaden so to brugge tho
Jrschinende vorfuget, dat beste dar by dhon
vnnd forderen scholenn
Js ock vorlaten, dat men an den Ersamen van
Brunswyck vnd dantzick schriuen schall, Sze
ore Sendebaden vmme de, vnd ander ßake, mit den
van middelborch, vere, vnd susten ander vorlopige
vor der Engelsschen ankumpst afftorichtenn
to Brugge, vp Assumptionis to Jrschinen, vthferdigen
Dewile denne vorlatenn vnd boßlaten, dat
men dat kuntor ro Antwerpen scal transferen,
Jodoch ere de dinge mit den van Antwerpen
vpt gemaket, de residentie vnd kuntor to brugge
wo angestellet, holden, ock Jnt Zwin ßegelenn.
So scholdet dar noch also by blyuen vnd
eyn Jder Stadt ore coplude to horßam holden,
1521-05-29_Rezess_(HAStK-RBA_Best__82_A10_H)

wente de copman sy tho brugge edder were he
sy, Js gen horßam, kan dat kuntor nicht
vnderholden werden, Dusses allen scholenn
der Sendebaden ock na rade des copmans ordinantie
antostellenn vnd to makende, de drechlick, bouel
hebbenn
Mit den busscheuers, scholen de Stede vordacht synn, Dar mede idt to holden vnd to
vorfugen, dat de dem copmanne to vorfange nicht
kopßlagen
vamh busscheuars
De Ersamen van hamburg hebben angetagen, van
eyner toßage, so de copman vnd ore geschickeden
gedan, de grawe lakene, victriol etcetera, so na brugge
geschepet, nicht scolden dar doruen vpgeschepet
werden, dat doch nicht geholden, to der oren
nadel etcetera, vnd volden ßick ores bodunckens
bßwert, ße sodane ware mere dan de ouerheidesschen vnd ander Stede to brugge to bringende scholden vorplichtet weßenn,
Dar vp durch den lubeckeschen borg: gßecht, wanner
de van hamburg geyne laken tho brugge brochten
1521-05-29_Rezess_(HAStK-RBA_Best__82_A10_H)

keme dar alleyne bere, dat dar nicht willekamen etcetera
Her Johan hulp gßecht, dat dit vorjar
gen bere to brugge gkamen etcetera
Js ock van gemeynen Steden bowagen, dattet
nutte, men ßick dusser geringen tydt, Jn schepinge schickinge der guder to brugge, wo dat
angestellet, hebbe vnd holde
De her borgermester to lubeck hefft bowagen, dewile
vorlatenn vnd boßlatenn, dat men dat kuntor
to Antwerpen schall transfereren, wo wol de
Radt to lubeck gans gerne ßege, dar Jdt Jummers mogelick to brugge tho vnderholden, als
idt denne darsuluest nicht blyuen vnnd
gehanthauet kan werden, wo vnd wat gstalt
men mit densuluen van Antwerpen vpt gfuchlichste mochte tor sprake kamen
Vnd hedde to dusßer menynge gdacht, men
wuste (wo vormals ock ertellet) dat ßick
tweferdicheit tusschen den wendisschen Steden,
1521-05-29_Rezess_(HAStK-RBA_Best__82_A10_H)

vnd densuluen van Antwerpen enthelden dar
auer men vormals durch gutlike meddeler als
de Ersamen van Collen vnd Brunswick gehandellt, dat gemeyner Stede Reder, van dussem
dage, als de Jenne, de ßick densuluen saken
annemen vnd gerne Jn der fruntschop bygelecht ßegen, an genante van Antwerpen gscreuen
vnd ore bykumpst anderer werue, vnd sunderlingen mit ko. Oratoren to Brugge erkundeden,
Sick ock dersuluen ßake, in maten wo vorhen
vndernamen wolden, Jtlike ock van ßick dar to
deputeren vnd vorordenen, wo ock Jtliker maten
am Jungsten to mechelen bspraken, dat ße
Jn geliker gstallt vp lechlicke stede ock deden etcetera
Ock Jtlike dreplike der oren dar to vorfugeden etcetera
Vnd synt vort de Ersamen van Collen gebeden,
dar Jnne gemeynen besten to gude, flydt (wo
vormals) vortowendenn
De Ersamen van Collen hebben gßecht, dat
de Jennen de vanwegen orer oldesten dar hen geferdiget vnd vorordent, werden ßick ane
1521-05-29_Rezess_(HAStK-RBA_Best__82_A10_H)

twyuel in den hendlen flitich Jrtogen, heft
ock densuluen, neffens den Sendebaden alle de meninge wol gfallenn
De van Rostock hebbenn ore gewontlike protestation mede gereppet etcetera
Vnd is boualenn an de van Antwerpen tho
berurter menynge tho vorramen etcetera
Js ock bowagen, dewile vorlaten men dat
kuntor van brugge to Antwerpen schal transfereren, dat Jtlike der vorordenten Stede mochten
vth vorfalle vorhindert werden vnd vtheblyuen etcetera
Js vorlatenn, dat de Jennen de dar tor stede
Jrschinen, scholen vullenkamen macht vnnd
bouell hebbenn, alle dinck na notrofft tho
bosprakenn toboarbeiden vnnd to boßlutenn .)